DA Den Europæiske Unions Tidende L 356/1

RÅDETS AFGØRELSE

af 30. marts 2004

om indgåelse af aftalen i form af brevveksling mellem Det Europæiske Fællesskab og Barbados, Belize, Republikken Congo, Fiji, Den Kooperative Republik Guyana, Republikken Côte d'Ivoire, Jamaica, Republikken Kenya, Republikken Madagaskar, Republikken Malawi, Republikken Mauritius, Republikken Surinam, St. Christopher og Nevis, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe om Republikken Mozambiques tiltrædelse af protokol nr. 3 om AVS-sukker i bilag V til AVS-EF-partnerskabsaftalen

(2004/804/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) Ifølge fælleserklæringen i protokol nr. 3 om AVS-sukker i bilag V til AVS-EF-partnerskabsaftalen mellem staterne i Afrika, Vestindien og Stillehavet og Det Europæiske Fællesskab og dets medlemsstater undertegnet i Cotonou (Benin) den 23. juni 2000 (»AVS-EF-partnerskabsaftalen«) (1) tages enhver anmodning fra en stat i Afrika, Vestindien eller Stillehavet (AVS-stat), som er kontraherende part i aftalen, men som ikke er anført i protokollen, om at blive omfattet af protokollen, op til behandling.

(2) Republikken Mozambique, der er en AVS-stat, som er kontraherende part i AVS-EF-partnerskabsaftalen, har anmodet om at blive omfattet af protokollen.

(3) I et brev af 20. oktober 2003 har AVS-staterne erklæret sig indforstået med, at Republikken Mozambique tiltræder protokollen.

(4) Efter at en undersøgelse af Mozambiques anmodning har vist, at landet er nettoeksportør af sukker og i stand til at eksportere sukker på et permanent grundlag, bør det foreslås, at Mozambique tiltræder protokollen —

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Barbados, Belize, Republikken Congo, Fiji, Den Kooperative Republik Guyana, Republikken Côte d'Ivoire, Jamaica, Republikken Kenya, Republikken Madagaskar, Republikken Malawi, Republikken Mauritius, Republikken Surinam, St. Christopher og Nevis, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe om Republikken Mozambiques tiltrædelse af protokol nr. 3 om AVS-sukker i bilag V til AVS-EF-partnerskabsaftalen godkendes på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege de(n) person(er), der er beføjet til at undertegne aftalen i form af brevveksling med bindende virkning for Fællesskabet.

Artikel 3

Denne afgørelse offentliggøres i Den Europæiske Unions Tidende.

Udfærdiget i Bruxelles, den 30. marts 2004. På Rådets vegne M. McDOWELL Formand

(1) EFT L 317 af 15.12.2000, s. 269.

AFTALE

i form af brevveksling mellem Det Europæiske Fællesskab og Barbados, Belize, Republikken Congo, Fiji, Den Kooperative Republik Guyana, Republikken Côte d'Ivoire, Jamaica, Republikken Kenya, Republikken Madagaskar, Republikken Malawi, Republikken Mauritius, Republikken Surinam, St. Christopher og Nevis, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe om Republikken Mozambiques tiltrædelse af protokol nr. 3 om AVS-sukker i bilag V til AVS-EF-partnerskabsaftalen

Bruxelles, den 16. september 2004

Hr. …,

Staterne i Afrika, Vestindien og Stillehavet (AVS-staterne), der er anført i protokol nr. 3 om AVS-sukker i bilag V til AVS-EF-partnerskabsaftalen, Republikken Mozambique og Det Europæiske Fællesskab er blevet enige om følgende:

Republikken Mozambique indsættes i artikel 3, stk. 1, i protokollen med virkning fra den 1. juli 2003 med en aftalt mængde på 0 tons.

De bedes anerkende modtagelsen af dette brev og bekræfte, at dette brev og Deres svar tilsammen udgør en aftale mellem ovennævnte AVS-staters regeringer og Det Europæiske Fællesskab.

Med venlig hilsen

Por la Comunidad Europea For Det Europæiske Fællesskab Für die Europäische Gemeinschaft Για την Ευρωπαϊκή Κοινότητα For the European Community Pour la Communauté européenne Per la Comunità europea Voor de Europese Gemeenschap Pela Comunidade Europeia Euroopan yhteisön puolesta På Europeiska gemenskapens vägnar

Bruxelles, den 16. september 2004

Hr. …,

Jeg anerkender modtagelsen af Deres brev af dags dato med følgende ordlyd:

»Staterne i Afrika, Vestindien og Stillehavet (AVS-staterne), der er anført i protokol nr. 3 om AVS-sukker i bilag V til AVS-EF-partnerskabsaftalen, Republikken Mozambique og Det Europæiske Fællesskab er blevet enige om følgende:

Republikken Mozambique indsættes i artikel 3, stk. 1, i protokollen med virkning fra den 1. juli 2003 med en aftalt mængde på 0 tons.

De bedes anerkende modtagelsen af dette brev og bekræfte, at dette brev og Deres svar tilsammen udgør en aftale mellem ovennævnte AVS-staters regeringer og Det Europæiske Fællesskab.«

Jeg kan bekræfte, at regeringerne for de AVS-stater, der er nævnt i Deres brev, er indforstået med ovenstående.

Med venlig hilsen

For regeringerne for de AVS-stater, der er nævnt i protokol nr. 3, og Republikken Mozambique For the Government of Barbados

For the Government of Belize

Pour le gouvernement de la République du Congo

Pour le gouvernement de la République de Côte d’Ivoire

For the Government of the Sovereign Democratic Republic of Fiji

For the Government of the Cooperative Republic of Guyana

For the Government of Jamaica

For the Government of the Republic of Kenya

Pour le gouvernement de la République de Madagascar

For the Government of the Republic of Malawi

For the Government of the Republic of Mauritius

For the Government of Saint Kitts and Nevis

For the Government of the Republic of Suriname

For the Government of the Kingdom of Swaziland

For the Government of the United Republic of Tanzania

For the Government of the Republic of Trinidad and Tobago

For the Government of the Republic of Uganda

For the Government of the Republic of Zambia